Hobøl prestegård

Hobøl prestegård ligger like ved Hobøl kirke i Indre Østfold kommune. Slik har det vært siden middelalderen.

Hovedbygningen ble oppført mens Lars Rasch var sogneprest, etter en brann i 1731. Østre del sies å være fra 1822, idet denne delen ble gjenoppbygget. Like sørøst for hovedbygningen står forpakterboligen fra 1905, og sør for denne står et lysthus fra 1800-tallet.

Hovedbygning og lysthus ble fredet i 1991. Hageanlegget ved prestegården ble restaurert til kirkens 800-årsjubileum i 1995. I 2013 fikk Opplysningsvesenets fond Hobøl kommunes byggeskikkpris for rehabilitering av forpakterboligen. Prestegården blir regnet for å ha høy kirkelig kulturverdi.

Kilder 
 
 Hobøl prestebolig hos Opplysningsvesenets fond
 

Prestegårder i Norge
Kulturminner i Indre Østfold
Gårder i Indre Østfold